Melléklet a 145/2026. (IV.29.) határozathoz

Megállapodás


Amely létrejött egyrészről

[bookmark: _Hlk211431517]Bodajki Zengő Óvoda-Mini Bölcsőde (Székhely: 8053 Bodajk, Bányász ltp 15., OM: 203187, adósz.: 15834247-1-07) képviseletében Héri Krisztina főigazgató, 

másrészről 

[bookmark: _Hlk204846065][bookmark: _Hlk211431539]Nefelejcs Bölcsőde (Székhely: 8060 Mór, Cserhát utca 33., adósz.: 16701188-2-07) képviseletében Cziglánné Frey Tünde bölcsődevezető között a nevezett bölcsődék nyári zárva tartásának időszakában történő bölcsődei ellátás rendjéről.
 
1. A bölcsődék a nevelési év munkaterveit előzetesen egyeztetik, a mindenkori nyári nyitvatartási időpontot közösen állapítják meg. A szülőket a jogszabályban előírtak szerint minden év február 15. napjáig tájékoztatják.

2. A Bodajki Zengő Óvoda-Mini Bölcsőde vállalja, hogy a Nefelejcs Bölcsőde nyári zárva tartásának ideje alatt fogadja azon gyermekeket, akiknek szülei munkavégzése miatt nem megoldott a gyermek elhelyezése, igénylik ezen időszakban a bölcsődei ellátást. 

3. A Nefelejcs Bölcsőde vállalja, hogy a Bodajki Zengő Óvoda-Mini Bölcsőde Óvoda nyári zárva tartásának ideje alatt fogadja azon gyermekeket, akiknek szülei munkavégzése miatt nem megoldott a gyermek elhelyezése, igénylik ezen időszakban az bölcsődei ellátást. 

4. Mindkét bölcsőde nyitvatartási időszaka hétköznapokon 6:00-17:00 óra. A gyermekek felügyeletét az adott bölcsőde gondozói vagy dajkái végzik. A gyermekek személyes adatait és egészségügyi információit bizalmasan kezelik, az adatkezelésre vonatkozó jogszabályokat betartják.

5. Feladatok és kötelezettségek:
- Mindkét bölcsőde köteles pontosan tájékoztatni egymást a gyermekek létszámáról, egészségügyi állapotáról, szükség szerint.  
- Az érintett gyermekekre vonatkozó információkat (pl. étkezési szokások, gyógyszerszedés, allergiák) az érintett bölcsődék megosztják egymással.  
- Mindkét fél köteles biztosítani a gyermekek biztonságát és jó közérzetét, a bölcsődei nevelés-gondozás országos alapprogramjának elvárásai alapján. 
- A megállapodás időtartama: határozatlan idejű, az adott nevelési év március 31. napjáig kell jelezni a következő nevelési évre történő megállapodás felmondását.
- A fogadó bölcsőde Házirendjét, szokás és szabályrendszerét az igénybe vevő szülőnek, gyermeknek és dolgozónak maradéktalanul el kell fogadnia, be kell tartania.

6. Fizetési feltételek:
A megállapodás nem tartalmaz külön díjazást. Amennyiben költségek merülnek fel, azok mértékéről külön megállapodásban egyeznek meg a felek. A fogadó bölcsődében a szülők a gyermekek után az étkezési térítési díjat a fogadó bölcsőde díjai alapján kötelesek fizetni. Az étkezés térítése a bölcsődék között utólag, elszámolás alapján, átutalással történik az adott intézményre vonatkozó mindenkor hatályos intézményi térítési díjnak megfelelően.

7. Egyéb rendelkezések:  
- A megállapodás hatályba lépésének időpontja: 2026. június 01.

8. Jelen okiratot a Megállapodó felek, elolvasás és kölcsönös értelmezés után, mint akaratukkal mindenben megegyezőt jóváhagyólag aláírják. 

9. Jelen megállapodást Bodajk Város Önkormányzat Képviselő-testülete a …/2026. (…..), Mór Városi Önkormányzat Képviselő-testülete a …/2026. (...) határozatával hagyja jóvá. 


Mór, 2026. ……………....					Bodajk, 2026. ……………....

